
ΑΠΟΦΑΣΕΙ Σ 

Αρίθ. 51966 (1) 

Σύσταση ιδίου Νομικού Προσώπου στο Δήμο Ιλίου Ν. Ατ¬ 
τικής με το όνομα «Σχολική Επιτροπή 13ου Δημοτικού 
Σχολείου Δήμου Ιλίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις πατάξεις (α) της παραγράφου 8-15 του άρθρου 5 
του Ν. 1894/90 «Για την Ακαδημία Αθηνών και άλλες εκπαι¬ 
δευτικές διατάξεις» (Α’ 100) και (β) του άρθρου 203του Π Α 
410/95 (ΦΕΚ Α’ 231) Δημοτικός και Κοινοτικός Κώδικας. 

2) Την αριθμ. 476 /1999 απόφαση του Δημοτικού Συμ¬ 
βουλίου του Δήμου Ιλίου για σύσταση σχολικής επιτρο¬ 
πής, αποφασίζουμε: 

1. Συστήνουμε στο Δήμο Ιλίου του Νομού Ατπκής ίδιο 
Νομικό Πρόσωπο με το όνομα: « Σχολική Επιτροπή 13ου 
Δημοτικού Σχολείου Δήμου Ιλίου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κλπ.. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας & Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλισπκά είδη και από το Υπουργείο Ε¬ 
θνικής Παιδείας & Θρησκευμάτων με βιβλία για τις σχολι¬ 
κές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Πρόσοδοι από την περιουσία του. 

- Το Νομικό Πρόσωπο εκπροσωπείται στο δικαστήριο 

και σε κάθε δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ιλίου 
ύψους 2.500.000 δρχ. περίπου για το τρέχον οικονομικό 
έτος και 3.500.000 δρχ. περίπου για κάθε ένα από τα επό¬ 
μενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Ιλίου ύψους 2.500.000 δρχ. 
στον Κ.Α. 211.9. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Αθήνα, 20 Δεκεμβρίου 1999 
Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-♦- 

Αριθ. 51969 (2) 

Τροποποίηση της 2524/24.3.93 απόφασης της Νομαρ¬ 
χίας Δυτικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Την 2524/24.3.93 απόφαση της Νομαρχίας Δυτικής 
Αττικής που δημοσιεύτηκε στο ΦΕΚ 294/93 τ.Β' και αφορά 
τη σύσταση στο Δήμο Ιλίου ίδιου Νομικού Προσώπου με 
το όνομα «Σχολική Επιτροπή 11ου, 13ου Δημοτικών Σχο¬ 
λείων, 3ου, 23ου Νηπιαγωγείων Δήμου Νέων Λιοσίων Ατ¬ 
τικής», όπως μεταγενέστερα τροποποιήθηκε με την 
3702/24.2.95 απόφαση του Περιφερειακού Δ/ντή Δυτικής 
Αττικής ως προς το όνομα σε «Σχολική Επιτροπή 11ου, 
13ου Δημοτικών Σχολείων Δήμου Ιλίου». 

2) Την αριθμ. 473/99 απόφαση του Δημοτικού Συμβου¬ 
λίου του Δήμου Ιλίου, αποφασίζουμε: 

Τροποποιούμε το άρθρο 1 της 2524/24.3.93 απόφασης 
της Νομαρχίας Δυτικής Αττικής, όπως μεταγενέστερα 
τροποποιήθηκε με την 3702/24.2.95 απόφαση του Περι¬ 
φερειακού Δ/ντή Δυτικής Αττικής, ως εξής: 

Συστήνουμε στο Δήμο Ιλίου του Νομού Αττικής ίδιο Νο¬ 
μικό Πρόσωπο με το όνομα «Σχολική Επιτροπή 11ου Δη¬ 
μοτικού Σχολείου Δήμου Ιλίου». 

Κατά τα λοιπά ισχύει ως έχει η 2524/24.3.93 απόφαση 
της Νομαρχίας Δυτικής Αττικής, όπως μεταγενέστερα 
τροποποιήθηκε με την 3702/24.2.95 απόφαση του Περι¬ 
φερειακού Δ/ντή Δυτικής Αττικής. 

Κάλυψη δαπάνης. 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ιλίου 
ύψους 2.500.000 δρχ. περίπου για το τρέχον οικονομικό 
έτος και 3.500.000 δρχ. περίπου για καθένα από τα επό¬ 
μενα οικον. έτη. 

2. Για τον σκοπό αυτό έχει εγγράφει πίστωση στον προ¬ 
ϋπολογισμό του Δήμου Ιλίου ύψους 2.500.000 δρχ. στον 
Κ.Α.211.9. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Δεκεμβρίου 1999 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


Αριθ. 6514 (3) 

Σύσταση Δημοτικής Επιχείρησης Ανάπτυξης Αρριανών 
Ν. Ροδόπής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπ’όψη: 

1. Τις διατάξεις του άρθρου 277 του Δημοτικού Κοινοτι¬ 
κού Κώδικα (Π.Δ.410/95). 

2 Την απόφαση του Υπουργού Εσωτερικών με αριθμό 
25027/9.4.84 που δημοσιεύθηκε στο 244/19.4.84 ΦΕΚ τ.Β' 
καθώς και την αριθμ. 29742/23.5.89 Εγκύκλιο του Υπουρ¬ 
γείου Εσωτερικών. 

3.Τη αριθμ. 90/99 απόφαση του Δημοτικού Συμβουλίου 
του Δήμου Αρριανών, αποφασίζουμε: 

1) Συνιστάται στον Δήμο Αρριανών του Νομού Ροδόπης 
Δημοτική Επιχείρηση με την επωνυμία «Δημοτική Επιχεί¬ 
ρηση Ανάπτυξης Αρριανών (Δ.ΕΠ.ΑΝ.ΑΡ.)» ως ίδιο Νομι¬ 
κό Πρόσωπο, το οποίο διέπεται από τις διατάξεις των άρ¬ 
θρων 277 έως 284 και 287,281 και 304 του Δημοτικού Κοι¬ 
νοτικού Κώδικα (ΠΔ410/95) 

2) Σκοπός της Επιχείρησης είναι: 

α Διαχείριση προγραμμάτων της Ευρωπαϊκής Ένωσης, 
β. Διαχείριση κινητής και ακίνητης περιουσίας του Δή¬ 
μου. 

γ. Εκπόνηση μελετών, 
δ. Εργαστήρι, κατασκευών, 
ε. Δημιουργία Επιχειρήσεων, 
στ. Αγροτουρισμός-Οικοτουρισμός-Τουρισμός. 
ζ. Στήριξη καν προώθηση παραδοσιακών επαγγελμά¬ 
των και χειροτεχνικών προϊόντων, 
η. Εμπορικές δραστηριότητες, 
θ. Διαφημισπκό Γ ραφείο, 
ι.. Πρόγραμμα κατάρτισης, 
κ. Πολιτιστικές Δραστηριότητες, 
λ. Κοινωνική πολιτική, 
μ. Πολεοδομικές-Οικισπκές Παρεμβάσεις, 
ν. Εργασίες υδραυλικές-ηλεκτρολογικές. 
ξ. Καθαριότητα, 
ο. Διαχείριση λυμάτων, 
π. Γεωθερμικό πεδίο, 
ρ. Καταπολέμηση κουνουπιών. 
σ. Συντήρηση νεκροταφείων, 
τ. Διοικητικοί Σύμβουλοι. 

3) Η Επιχείρηση διοικείται από πενταμελές Διοικητικό 
Συμβούλιο του οποίου η σύνθεση θα είναι: 

α. Τρεις (3) αιρετοί εκπρόσωποι, του Δημοτικού Συμ¬ 
βουλίου. 

β. Ένας (1) εκπρόσωπος των εργαζομένων, εφόσον η ε¬ 
πιχείρηση απασχολεί πάνω από 20 άτομα. 

γ. Ένα (1) μέλος που θα είναι δημότης του Δήμου ΑΡ- 
ΡΙΑΝΩΝ με σχεττκή εμπειρία στα θέματα λειτουργίας της 
Επιχείρησης. 

4) Η διάρκεια της Επιχείρησης ορίζεται σε 50 χρόνια. 

5) Έδρα της Επιχείρησης είναι, ο Δήμος Αρριανών του 
Νομού Ροδόπης. 

6) Το κεφάλαιο της Επιχείρησης ανέρχεται σε ύψος 
20.000.000 δρχ. 

7) Πόροι της Επιχείρησης θα είναι τα έσοδα από την εκ- 
μετάλευση: 

α. Εκδηλώσεις 
β.Διαχείρησηςγης. 
γ. Οικιστικής παρέμβασης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


28899 


δ. Αναψυκτήρια. 

ε. Εργασίες ανατιθέμενες από τον Δήμο. 

8) Η Επιχείρηση διαλύεται: 

α. Με απόφαση του Δημοτικού Συμβουλίου και με έ¬ 
γκριση του Γενικού Γραμματέα της Περιφέρειας. 

β. Όταν λήξει η διάρκειά της χωρίς να παραταθεί. 

γ. Σε περίπτωση πτώχευσης της Επιχείρησης. 

Τη διάλυση ακολουθεί η εκκαθάριση. 

9) Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, λειτουργία, η διαχείρι¬ 
ση και εποπτεία της Επιχείρησης, διέπονται από τις σχε¬ 
τικές με τις δημοτικές και κοινοτικές Επιχειρήσεις διατά¬ 
ξεις του Π.Δ.410/95 και την με αριθμό 25027/9.4.84 από¬ 
φαση του Υπουργού Εσωτερικών που δημοσιεύθηκε στο 
ΦΕΚ 244/19.4.84 τ.Β’ 

10) α. Από τις διατάξεις της ανωτέρω απόφασης προ- 
καλείται, δαπάνη σε βάρος του προϋπολογισμού του Δή¬ 
μου Αρριανών για το τρέχον έτος 20.000.000 δρχ. 

β. Για την κάλυψη της ανωτέρω δαπάνης έχει, εγγράφει 
πίστωση στον προϋπολογισμό του Δήμου Αρριανών 
20.000.000 δρχ. στον Κ.Α. 75/151. Ια με τίτλο «Επιχορήγη¬ 
ση Δ.ΕΠ.ΑΝ.ΑΡ.» 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 14 Δεκεμβρίου 1999 

Ο Γενικός Γραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 

-Φ- 

Αριθ. 10983 (4) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Τ.Ε.Λ. και Τ.Ε.Σ. Δήμου 
Γρεβενών» σε «Σχολική Επιτροπή Τ.Ε.Ε. και Ι.Ε.Κ. Δή¬ 
μου Γ ρεβενών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ/τος 
410/95). 

2. Τις διατάξεις του άρθρου 5 του Ν. 1894/27.8.90 (ΦΕΚ 
110/Α727.8.90). 

3. Τις διατάξεις του άρθρου 7 παρ. 1 του Ν. 2503/97 
(ΦΕΚ 107/Α730.5.97). 

4. Τις διατάξεις του άρθρου 27 του Ν. 2081/92 (ΦΕΚ 
154/Τ.Α710.9.92). 

5. Τις διατάξεις του άρθρου 16 παρ. 2 του Ν. 2539/97. 

6. Την αριθ. 11209/93 απόφαση της Νομαρχίας Γρεβε¬ 
νών που δημοσιεύθηκε στο αριθ. 697/9.9.93 τ.Β' ΦΕΚ και 
αφορούσε τη σύσταση ιδίου Νομικού Προσώπου στο Δή¬ 
μο Γρεβενών με την επωνυμία «Σχολική Επιτροπή ΤΕΛ και 
ΤΕΣ Δήμου Γρεβενών». 

7. Την αριθ. 614/99 απόφαση του Δ.Σ. Γρεβενών με την 
οποία τροποποιείται η αριθ. 329/93 όμοια που αφορούσε 
τη σύσταση της ανωτέρω Σχολικής Επιτροπής. 

8. Την αριθ. 460/1.9.97 απόφαση του Γενικού Γραμμα¬ 
τέα Περιφέρειας περί παροχής εξουσιοδοτήσεως υπο¬ 
γραφής εγγράφων με εντολή στους Προϊσταμένους Ορ¬ 
γανικών μονάδων αυτής, αποφασίζουμε: 

Τροποποιούμε την αριθ. 11209/26.8.93 απόφασή μας 
«περί σύστασης ιδίου Νομικού Προσώπου» με την επωνυ¬ 


μία «Σχολική Επιτροπή ΤΕΛ και ΤΕΣ Δήμου Γ ρεβενών», ως 
προς την παρ. 1 του αποφασιστικού σκέλους ως εξής: 

1. Συνιστούμε στο Δήμο Γρεβενών του ομώνυμου Νο¬ 
μού, ίδιο Νομικό Πρόσωπο με την επωνυμία «Σχολική Επι¬ 
τροπή Τ.Ε.Ε. και Ι.Ε.Κ. Δήμου Γρεβενών». 

Η συνιστώμενη με την απόφαση αυτή Σχολική Επιτρο¬ 
πή, διοικείται από 9μελές Διοικητικό Συμβούλιο, αποτε- 
λούμενο από: 

α. Τον εκάστοτε Δήμαρχο ή ένα Δημοτικό Σύμβουλο 
που θα ορισθεί με απόφαση του Δημοτικού Συμβουλίου, 
ως Πρόεδρο. 

β. Δύο (2) Δημοτικούς συμβούλους. 

γ. Τους εκάστοτε διευθυντές του Τ.Ε.Ε. και του Ι.Ε.Κ. 

δ. Εκπροσώπουςτων αντίστοιχων συλλόγωνγονέων και 
κηδεμόνων. 

ε. Εκπροσώπους των αντίστοιχων μαθητικών κοινοτή¬ 
των. 

2. Κατά τα λοιπά ισχύει η αριθ. 11209/26.8.93 απόφαση 
μας, ως έχει. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Γρεβε¬ 
νών, το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 17 Δεκεμβρίου 1999 

Με εντολή Γενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-Φ- 

Αριθ. 10229 (5) 

Τροποποίηση της συστατικής πράξης του Νομικού Προ¬ 
σώπου «Φιλεκπαιδευτική Πολιτιστική Εστία Υποτρο¬ 
φιών Δήμου Γρεβενών» του Νομού Γρεβενών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. 
(Π.Δ.410/95.ΦΕΚ Α’ 231/14.11.1995). 

2. Τις διατάξεις του Ν. 2503/97 «Διοίκηση, οργάνωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚ ΑΊ 07/30.5.1997). 

3. Την αριθ. 8726/2.8.1991 απόφαση του Νομάρχη Γ ρε¬ 
βενών περί σύστασης ιδίου Νομικού Προσώπου του Δή¬ 
μου Γρεβενών με την επωνυμία «Φιλεκπαιδευτική Πολιτι¬ 
στική Εστία Υποτροφιών Δήμου Γρεβενών» (ΦΕΚ 
Β’723/9.9.1991). 

4. Την αριθ. 632/8.3.1992 απόφαση του Νομάρχη Γρε¬ 
βενών περί τροποποίησης της συστατικής πράξης του α¬ 
νωτέρω νομικού προσώπου (ΦΕΚ Β’ 202/26.3.1993). 

5. Την αριθ. 643/99 απόφαση του Δημοτικού Συμβουλί¬ 
ου Γρεβενών με την οποία τροποποιείται η αριθ. 370/92 α¬ 
πόφασή του. 

6. Την αριθ. 460/1.9.1997 απόφασή μας περί παροχής ε¬ 
ξουσιοδότησης στους Προϊσταμένους των οργανικών 
μονάδων της Περιφέρειας για την υπογραφή εγγράφων 
«Με Εντολή Γενικού Γραμματέα Περιφέρειας Δυτικής 
Μακεδονίας», αποφασίζουμε: 

Τροποποιούμε την αριθ. 8726/2.8.1991 απόφαση του 
Νομάρχη Γρεβενών περί σύστασης στο Δήμο Γρεβενών ι¬ 
δίου Νομικού Προσώπου με την επωνυμία «Φιλεκπαιδευ- 

τική Πολιπσηκή Εστία Υποτροφιών Δήμου Γρεβενών» ό¬ 
πως αυτή τροποποιήθηκε με την αριθ. 632/8.3.1993 ό¬ 
μοια, ως εξής: 

Αντικαθίσταται η παρ. 3 της αριθ. 4 διάταξης του απο¬ 
φασιστικού μέρους της ανωτέρω απόφασης με την πα¬ 
ρακάτω: 

Η χορήγηση υποτροφιών σε νεοεισαγόμενους φοιτη¬ 
τές στα ΑΕΙ και ΤΕΙ που αποφοιτούν από τα Λύκεια της πό¬ 
λης και είναι δημότες και κάτοικοι του Δήμου Γρεβενών, 
την τελευταία τουλάχιστον τριετία πριν τη χορήγηση της 
υποτροφίας, σύμφωνα με κριτήρια που θα καθορίζει το ε- 
κάστοτε Διοικητικό Συμβούλιο. Βασικά κριτήρια για την ε¬ 
πιλογή θα είναι, η οικονομική κατάσταση, το ήθος και η οι¬ 
κογενειακή κατάσταση των υποψηφίων, η δε υποτροφία 
θα συνεχίζεται τα επόμενα έτη μέχρι την αποπεράτωση 
των σπουδών, εφόσον ο υπότροφος περάσει όλα τα μα¬ 
θήματα του έτους που διανύει μέχρι και τη δεύτερη εξε- 
τασπκή περίοδο. 

Ακροτελεύτια διάταξη 
Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού 
Προσώπου «Φιλεκπαιδευτική Πολιτιστική Εστία Υποτρο¬ 
φιών Δήμου Γρεβενών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 16 Δεκεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-φ- 

Αριθ. 21690 (6) 

Κατάργηση του Νομικού Προσώπου με την επωνυμία 45η 
«Σχολική Επιτροπή Δήμου Λάρισας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/95 (Δ.Κ.Κ.). 
β) Του άρθρου 5 του Ν. 1894/90 «Για την Ακαδημία Αθη¬ 
νών και άλλες διατάξεις», 
γ) Του άρθρου 6 του Ν. 2503/97. 
δ) Του άρθρου 2 του Ν. 2081/92. 

2. Την 900/99 απόφαση του Δ.Σ. Λάρισας περί καταργή- 
σεως του Ν.Π. με την Επωνυμία 45η «Σχολική Επιτροπή 
Δήμου Λάρισας», ΦΕΚ 671/7.8.91 τεύχος Β' λόγω μετα- 
στέγασηςτου 12ου Νηπιαγωγείου. 

3. Την 2172/29.8.97 απόφασή μας, παροχή έγκρισης υ¬ 
πογραφής στο Δ/ντή της Δ/νσης Τοπ. Αυτ/σης και Αποκέ¬ 
ντρωσης της Περιφέρειας με «Εντολή Γεν. Γραμ. Περιφ. 
Θεσσαλίας», αποφασίζουμε: 

Καταργούμε το Ν. Π. με την επωνυμία «45η Σχολική Επι¬ 
τροπή Δήμου Λάρισας» που συστήθηκε με την 14002/91 
απόφασή μας ΦΕΚ 671/91 Τεύχος Β’ λόγω μεταφοράς 
της Σχολικής Μονάδας του 12ου Νηπιαγωγείου Λάρισας 
στην 13η Σχολική Επιτροπή του Δήμου Λάρισας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 17 Δεκεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 
Γ. ΜΠΟΥΚΗΣ 

-Φ- 

Αριθ. 21689 (7) 

Τροποποίηση απόφασης σύστασης Νομικού Προσώπου 
με την επωνυμία «63η Σχολική Επιτροπή Δήμου Λάρι¬ 
σας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις: 

α) Του άρθρου 203του Π. Δ. 410/95 (Δ.Κ.Κ.). 
β) Του άρθρου 5 του Ν. 1894/90 «Για την Ακαδημία Αθη¬ 
νών και άλλες διατάξεις», 
γ) Του άρθρου 6 του Ν. 2503/97. 
δ) Του άρθρου 2 του Ν.2081/92. 

2. Την 898/99 απόφαση του Δ.Σ. Λάρισας περί τροπο- 
ποιήσεως Ν.Π. με την Επωνυμία «63η Σχολική Επιτροπή 
Δήμου Λάρισας».ΦΕΚ841/95 τεύχος Β’. 

3. Την 2172/29-8-97 απόφασή μας, παροχή έγκρισης υ¬ 
πογραφής στο Δ/ντή της Δ/νσης Τοπ. Αυτ/σης και .Απο¬ 
κέντρωσης της Περιφέρειας με. «Εντολή Γεν. Γραμ. Πε- 
ριφ. Θεσσαλίας», αποφασίζουμε: 

Τροποποιούμε την 9034/95 απόφασή μας που «Περί συ- 
στάσεως του Νομικού Προσώπου 63η Σχολική Επιτροπή 
Δήμου Λάρισας» και ορίζουμε ότι στο εξής το ανωτέρω 
Νομικό Πρόσωπο του Δήμου Λάρισας θα περιλαμβάνει 
τις Σχολικές Μονάδες 42ο Δημοτικό Σχολείο Λάρισας και 
56ο Νηπιαγωγείο Λάρισας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριμ. 9034/95 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 17 Δεκεμβρίου 1999 

Με εντολή Γενικού Γ ραμματέα Περιφέρειας 
Ο Διευθυντής 
Γ. ΜΠΟΥΚΗΣ 

-♦- 

Αριθ. 21691 (8) 

Κατάργηση του Νομικού Προσώπου με την επωνυμία 46η 
«Σχολική Επιτροπή Δήμου Λάρισας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203 του Π.Δ. 410/95 (Δ Κ.Κ.). 
β) Του άρθρου 5του Ν. 1894/90 «Γ ιατ ιν Ακαδημία Αθη¬ 
νών και άλλες διατάξεις», 
γ) Του άρθρου 6 του Ν. 2503/97. 
δ) Του άρθρου 2 του Ν.2081/92 

2. Την 901 /99 απόφαση του Δ.Σ. Λάρισας περί καταργή- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


28901 


σεως του Ν.Π. την Επωνυμία 46η «Σχολική Επιτροπή Δή¬ 
μου Λάρισας».ΦΕΚ 721/91 τεύχος Β’ λόγω μεταστέγασης 
του 16ου Νηπιαγωγείου. 

3. Την 2172/29-8-97 απόφασή μας, παροχή έγκρισης υ¬ 
πογραφής στο Δ/ντή της Δ/νσης Τοπ. Αυτ/σης και Αποκέ¬ 
ντρωσης της Περιφέρειας με «Εντολή Γεν. Γραμ. Περιφ. 
Θεσσαλίας», αποφασίζουμε: 

Καταργούμε το Ν.Π. με την επωνυμία «46η Σχολική Επι¬ 
τροπή Δήμου Λάρισας» που συστήθηκε με την 14001/91 
απόφασή μας ΦΕΚ 721/91 Τεύχος Β'λόγω μεταφοράς της 
Σχολικής Μονάδας του 16ου Νηπιαγωγείου Λάρισας στην 
13η Σχολική Επιτροπή του Δήμου Λάρισας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 17 Δεκεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 
Γ. ΜΠΟΥΚΗΣ 

-*- 

Αριθ. 21688 (9) 

Τροποποίηση απόφασης σύστασης Νομικού Προσώπου 
με την επωνυμία «13η Σχολική Επιτροπή Δήμου Λάρι¬ 
σας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203του Π. Δ. 410/95 (Δ.Κ.Κ.). 

β) Του άρθρου 5 του Ν. 1894/90 «Για την Ακαδημία Αθη¬ 
νών και άλλες διατάξεις». 

γ) Του άρθρου 6 του Ν. 2503/97. 

δ) Του άρθρου 2 του Ν.2081/92. 

2. Την 898/99 απόφαση του Δ.Σ. Λάρισας περί τροπο- 
ποιήσεως Ν.Π. με την Επωνυμία «63η Σχολική Επιτροπή 
Δήμου Λάρισας».ΦΕΚ 722/9.9.91 τεύχος Β’. 

3. Την 2172/29-8-97 απόφασή μας, παροχή έγκρισης υ¬ 
πογραφής στο Δ/ντή της Δ/νσης Τοπ. Αυτ/σης και .Απο¬ 
κέντρωσης της Περιφέρειας με. «Εντολή Γεν. Γραμ. Πε- 
ριφ. Θεσσαλίας», αποφασίζουμε: 

Τροποποιούμε την 14301/91 απόφασή μας που «Περί 
συστάσεωςτου Νομικού Προσώπου 13η Σχολική Επιτρο¬ 
πή Δήμου Λάρισας» και ορίζουμε ότι στο εξής το ανωτέ¬ 
ρω Νομικό Πρόσωπο του Δήμου Λάρισας θα περιλαμβά¬ 
νει τις Σχολικές Μονάδες 20ο Δημοτικό Σχολείο, 38ο Δη¬ 
μοτικό Σχολείο, 12ο Νηπιαγωγείο και 16ο Νηπιαγωγείο. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριμ. 14301/91 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 17 Δεκεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 
Γ. ΜΠΟΥΚΗΣ 


Αριθ. 17628 (10) 

Έγκριση του Οργανισμού Εσωτερικής Υπηρεσίας του 
Παιδικού Σταθμού Αλιστράτης του Δήμου Αλιστράτης 
Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Των άρθρων 1 και 9 του Ν. 2503/1997 «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

β) Του άρθρου 12 του Ν. 1188/1981 «περί κυρώσεως 
του κώδικα καταστάσεως προσωπικού ΟΤΑ» όπως αντι- 
καταστάθηκε με την παρ. 5 του άρθρου 8 του Ν. 
2307/1995, καθώς και της παρ. 58 του άρθρου 8 του Ν. 
2307/1995. 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37α/1987 και 22/1990. 

δ) Του άρθρου 27 του Ν.2081/1992 με το οποίο προστέ¬ 
θηκε νέο άρθρο 29Αστο Ν. 1588/1985 για τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

2. Την από 25.8.1999 προγραμματική σύμβαση επιχο¬ 
ρήγησης του Παιδικού Σταθμού Αλιστράτης από τον προ¬ 
ϋπολογισμό της Περιφέρειας. 

3. Την αριθ. 1308/13.1.1998 απόφαση του Γενικού 
Γ ραμματέα Περιφέρειας Κεντρικής Μακεδονίας περί με- 
ταβιβάσεως του δικαιώματος υπογραφής «Με εντολή Γε¬ 
νικού Γ ραμματέα Περιφέρειας». 

4. Την αριθ. 22/1999 απόφαση του Διοικητικού Συμβου¬ 
λίου του Παιδικού Σταθμού Αλιστράτης με την οποία κα¬ 
ταρτίζεται και ψηφίζεται ο Οργανισμός Εσωτερικής Υπη¬ 
ρεσίας του Σταθμού, η οποία εγκρίθηκε με την αριθ. 
86/1999 απόφαση του Δημοτικού Συμβουλίου Αλιστρά- 
της. 

5. Την από 1.11.1999 σύμφωνη γνώμη του Υπηρεσιακού 
Συμβουλίου προσωπικού των ΟΤΑ Ν. Σερρών, όπως δια¬ 
τυπώνεται στο αριθ. 5/1999 πρακπκό του, αποφασίζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίας του Παιδικού Σταθμού Αλιστράτης του 
Δήμου Αλιστράτης Ν. Σερρών που καταρτίστηκε με την α- 
ριθ. 22/1999 απόφαση του Διοικητικού του Συμβουλίου, 
σύμφωνα με πς οικείες διατάξεις, ώστε αυτός να περι¬ 
λαμβάνει την κατωτέρω υπηρεσιακή διάρθρωση: 

Άρθρο 1 

Διάρθρωση Υπηρεσίας 

Η υπηρεσία του Παιδικού Σταθμού Αλιστράτης του Δή¬ 
μου Αλιστράτης είναι ενιαία και αποτελεί ένα και μοναδι¬ 
κό τμήμα. 

Άρθρο 2 

Οργανική Σύνθεση και Διαβάθμιση θέσεων 

Η οργανική σύνθεση και διαβάθμιση των θέσεων του 
προσωπικού κατά κατηγορίες και κλάδους ορίζεται ως ε¬ 
ξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΙ ΚΑΤΗΓΟΡΙΑΣ ΤΕΧΝΟΛΟΓΙΚΗΣ ΕΚΠΑΙ¬ 
ΔΕΥΣΗΣ 

α) Κλάδος ΤΕ16 Νηπιαγωγών (προσωρινός) θέσεις δύο 

( 2 ). 

β) Κλάδος ΤΕ9 βρεφονηπιοκόμων, θέσεις επτά (7). 

γ) Κλάδος ΤΕ17 Διοικητικού - Λογιστικού, θέση μία (1). 

Οι δύο (2) θέσεις του κλάδου ΤΕ16 Νηπιαγωγών (προ¬ 
σωρινός) είναι προσωποπαγείς, θα καλυφθούν από τους 
ήδη υπηρετούντες υπαλλήλους και θα καταργηθούν με 
την έξοδο των υπαλλήλων που τις κατέχουν από την υπη¬ 
ρεσία. 

Δύο (2) θέσεις του κλάδου ΤΕ9 Βρεφονηπιοκομίας δεν 
θα καλυφθούν εάν προηγουμένως δεν κενωθούν οι θέ¬ 
σεις του κλάδου ΤΕ 16 Νηπιαγωγών (προσωρινός). 

2. ΚΛΑΔΟΙ ΚΑΤΗΓΟΡΙΑΣ ΔΕΥΤΕΡΟΒΑΘΜΙΑΣ ΕΚΠΑΙ¬ 
ΔΕΥΣΗΣ 

α) Κλάδος ΔΕ8 βοηθών βρεφοκόμων - παιδοκόμων, θέ¬ 
ση μία (1) 

β) Κλάδος ΔΕ29 οδηγών αυτοκινήτων (οδηγός σχολι¬ 
κού λεωφορείου) θέση μία (1). 

γ) Κλάδος ΔΕ32 μαγείρων, θέση μία (1). 

3. ΚΛΑΔΟΙ ΚΑΤΗΓΟΡΙΑΣ ΥΠΟΧΡΕΩΤΙΚΗΣ ΕΚΠΑΙ¬ 
ΔΕΥΣΗΣ 

α) Κλάδος ΥΕ14 βοηθητικού προσωπικού μαγειρείου, 
θέση μία (1). 

β) Κλάδος ΥΕ16 προσωπικού καθαριότητας, θέσεις 
τρεις (3). 

Όλες οι θέσεις μόνιμου προσωπικού κατηγορίας ΤΕ και 
ΔΕ διαβαθμίζονται από τον Δ’ (εισαγωγικό) έως τον Α’ 
(καταληκτικό) βαθμό. 

Όλες οι θέσεις μόνιμου προσωπικού κατηγορίας ΥΕ 
διαβαθμίζονται από τον Ε’(εισαγωγικό) έως τον Β’(κατα- 
ληκπκό) βαθμό. 

Β’ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙ¬ 
ΟΥ ΑΟΡΙΣΤΟΥ ΧΡΟΝΟΥ ΚΑΤΗΓΟΡΙΑ ΥΠΟΧΡΕΩΤΙΚΗΣ 
ΕΚΠΑΙΔΕΥΣΗΣ 

Μία (1) θέση ΥΕ βοηθητικού προσωπικού μαγειρείου 
προσωποπαγής, στην οποία θα καταταγεί ο ήδη υπηρε¬ 
τών υπάλληλος και θα καταργηθεί με την καθ’ οιονδήπο- 
τε τρόπο αποχώρηση του από την υπηρεσία. 

Άρθρο 3 

Προϊστάμενος Οργανικής Μονάδας 

Ως προϊστάμενος της οργανικής μονάδας του Παιδικού 
Σταθμού Αλιστράτης θα επιλέγεται και θα τοποθετείται υ¬ 
πάλληλος από τους κλάδους ΤΕ9 Βρεφονηπικόμων ή ΤΕ 
Νηπιαγωγών (προσωρινός) σύμφωνα με τις διατάξεις του 
άρθρου 36 του Ν. 2190/1994 

Για την αναπλήρωση του προϊσταμένου που απουσιάζει 
ή κωλύεται, εφαρμόζονται οι διατάξεις του άρθρου 13 του 
Ν. 1586/1986 όπως έχουν τροποποιηθεί μεταγενέστερα. 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Οι αρμοδιότητες του τμήματος του Παιδικού Σταθμού 
και τα καθήκοντα του προσωπικού καθορίζονται με την α- 
ριθ. 22/1999 απόφαση του Διοικητικού του Συμβουλίου και 
τον κανονισμό διοίκησης και διαχείρισης του Σταθμού. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του συγκεκριμέ¬ 
νου Παιδικού Σταθμού σε περίπτωση μελλοντικής κάλυ¬ 
ψης των θέσεων αυτών, η οποία δεν μπορεί να εκτιμηθεί 
επί του παρόντος. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 14 Δεκεμβρίου 1999 
Με εντολή Γενικού Γραμματέα Περιφέρειας 
Η Διευθύντρια 
ΝΙΚΗ ΑΝΤΩΝΙΑΔΟΥ 
-♦- 

Αριθ. 5208 ( 11 ) 

Έγκριση τροποποίησης του Οργανισμού Εσωτερικής Υπη¬ 
ρεσίας (Ο.Ε.Υ.) Α' Παιδικού Σταθμού του Δήμου Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 198 του Π.Δ. 410/95 
(Δ.Κ.Κ.). 

2. Τις διατάξεις της παρ. 5 του άρθρου 12 του Ν. 
1188/81, όπως αυτό αντικαταστάθηκε με την παρ. 5 του 
άρθρου 8 του Ν. 2307/95 και του άρθρου 8 παρ. 58 του ί¬ 
διου Νόμου. 

3. Την 37/97 απόφαση του Δ.Σ. του Α’ Δημοτικού Παιδι¬ 
κού Σταθμού Κιλκίς που εγκρίθηκε με την 2213/21.4.98 α¬ 
πόφαση μας (ΦΕΚ 544/3.6.98 τεύχος Β ) περί εγκρίσεως 
του Ο.Ε.Υ. του Α' Δημοτικού Παιδικού Σταθμού Κιλκίς. 

4. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/81 όπως τροποποιή¬ 
θηκε με το άρθρο 14 του Ν. 1586/86 και με το άρθρο 12 
του Ν. 2307/95 όπως διατυπώθηκε στο άρθρο 6/99 πρα¬ 
κτικό του. 

5. Την αριθμ. 39/99 απόφαση του Διοικητικού Συμβου¬ 
λίου του Α' Παιδικού Σταθμού του Δήμου Κιλκίς. 

6. Την αριθμ. 418/99 απόφαση του Δημοτικού Συμβου¬ 
λίου του Δήμου Κιλκίς. 

7. Την 1308/1998 απόφαση του Γενικού Γραμματέα Πε¬ 
ριφέρειας Κεντρικής Μακεδονίας, αποφασίζουμε: 

Εγκρίνουμε την αριθ. 39/1999 απόφαση του Διοικητικού 
Συμβουλίου του Α' Παιδικού Σταθμού του Δήμου Κιλκίς 
που αφορά την έγκριση τροποποίησης του Οργανισμού 
Εσωτερικής Υπηρεσίας (Ο.Ε.Υ.) ως εξής: 

Α. Συνιστάται: 

1. Μία (1) θέση ΠΕ Νηπιαγωγών (4ετούς φοίτησης) προ¬ 
σωρινή - προσωποπαγής, η οποία θα καταργηθεί μετά την 
αποχώρηση του Υπηρετούντος προσωπικού. 

2. Μία (1) θέση ΥΕ 16 (προσωπικό καθαριότητος) προ¬ 
σωρινή - προσωποπαγής, πλήρους απασχόλησης σε θέ¬ 
ση εργασίας Ι.Δ. Αορίστου Χρόνου, η οποία θα καταργη¬ 
θεί μετά την αποχώρηση του υπηρετούντος προσωπικού. 

3. Μία (1) θέση ΔΕ 32 Μαγείρων. 

4. Μία (1) θέση ΥΕ 14 Βοηθών Μαγείρων. 

Β. Καταργείται: 

1. Μία (1) θέση ΔΕ 8 Βοηθών Βρεφοκόμων - Παιδοκό¬ 
μων, ώστε να μείνουν τρεις(3). 

2. Μία (1) θέση ΥΕ 1 Κλητήρων - Θυρωρών - Γενικών Κα¬ 
θηκόντων. 

Κατά τα λοιπά ισχύει ως έχει η 37/97 απόφαση του Δ.Σ. 
του Α' Δημοτικού Παιδικού Σταθμού Κιλκίς που εγκρίθηκε 
με την 2213/21.4.1998 απόφασή μας. 

Από τις διατάξεις της απόφασης αυτής θα προκληθεί 
δαπάνη σε βάρος του συγκεκριμένου Παιδικού Σταθμού 
σε περίπτωση μελλονπκής κάλυψης των θέσεων αυτών, η 
οποία όμως δεν μπορεί να εκτιμηθεί επί του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 10 Δεκεμβρίου 1999 
Με εντολή Γενικού Γραμματέα Περιφέρειας 
Η Προϊστάμενη Δ/νσης 
ΚΥΡ. ΤΥΜΠΑΝΙΔΟΥ 
-♦- 

Αριθ. 13204 (12) 

Τροποποίηση της 10122/7.6.85 απόφασης του Γενικού 
Γραμματέα Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Την 10122/85 απόφαση του Νομάρχη Χανίων, σχετι¬ 
κά με τη σύσταση ιδίου Νομικού Προσώπου με την επω¬ 
νυμία «Γ“ ΚΑΠΗ Δήμου Χανίων». 

2. Τις 434/99 και 1/99 αποφάσεις του Δημοτικού Συμ¬ 
βουλίου Χανίων και του Διοικητικού Συμβουλίου του Γ ΚΑ¬ 
ΠΗ αντίστοιχα, αποφασίζουμε: 

Τροποποιούμε την 10122/85 απόφαση με την αλλαγή 
στο άρθρο 4 και την επαναδιατύπωση αυτού ως εξής: 

1. Το κέντρο διοικείται από εννεαμελές Δ.Σ. 

2. Την επαναδιατύπωση της παρ. β του άρθρου 4 ως ε¬ 
ξής: 

Τρεις εκπρόσωποι του Δημοτικού Συμβουλίου εκ των ο¬ 
ποίων ο ένας απαραίτητα Δημοτικός Σύμβουλος που θα 
ορίζονται με απόφαση του Δημοτικού Συμβουλίου. 

Κατά τα λοιπά ισχύει η 10122/85 απόφαση όπως τροπο¬ 
ποιήθηκε με την 21914/85. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του ΚΑΠΗ. 

Η απόφαση αυτή να δημοσιευθεί στην Εφημερίδα της 
Κυβερνήσεως/ 

Χανιά, 15 Νοεμβρίου 1999 
Ο Γενικός Γραμματέας Περιφέρειας 
ΒΑΣΙΛΕΙΟΣ ΒΑΛΑΣΟΠΟΥΛΟΣ 
-*- 

Αριθ. 17559 ^ 

Σύσταση Νομικού Προσώπου με την επωνυμία «ΑΘΛΗΤΙ¬ 
ΚΟΣ ΟΡΓΑΝΙΣΜΟΣ ΔΗΜΟΥ ΔΟΜΟΚΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 203 του Π.Δ. 410/95 (ΔΚΚ). 

2) Την αριθ. 175/99 απόφαση του Δημοτικού Συμβουλί¬ 
ου Δομοκού με την οποία προτείνεται η σύσταση Νομικού 
Προσώπου με την επωνυμία «Αθλητικός Οργανισμός Δή¬ 
μου Δομοκού», αποφασίζουμε: 

Συνιστούμε Νομικό Πρόσωπο με την επωνυμία «ΑΘΛΗ¬ 
ΤΙΚΟΣ ΟΡΓΑΝΙΣΜΟΣ ΔΗΜΟΥ ΔΟΜΟΚΟΥ». 

Α) Σκοπός του Νομικού Προσώπου θα είναι: 
α) Η λειτουργία και διαχείριση όλων των αθλητικών χώ¬ 
ρων που ανήκουν στο Δήμο Δομοκού. 

β) Η δημιουργία νέων χώρων αθλητικής υποδομής (ό¬ 
πως αθλητικών κέντρων, γυμναστηρίων, χώρων αθλοπαι¬ 
διών κ.λπ.). 

γ) Η ανάπτυξη προγραμμάτων μαζικού αθλητισμού, 
δ) Η ανάπτυξη εξειδικευμένων αθλητικών προγραμμά¬ 
των. 


ε) Υλοποίηση προγραμμάτων Ευρωπαϊκής Ένωσης 
(Ε.Ε.) σχετικά με αθλητικές δραστηριότητες και γενικά 
γύρω από τον αθλητισμό. 

Γνώμονας για την επίτευξη των σκοπών του Νομικού 
Προσώπου θα είναι η κάλυψη, κατά το δυνατό περισσό¬ 
τερο, των αναγκών άθλησης των κατοίκων του Δήμου Δο¬ 
μοκού και ιδιαίτερα της νεολαίας και η εξασφάλιση των 
προϋποθέσεων για την καλλιέργεια των σωματικών και 
πνευματικών ικανοτήτων τους, καθώς και φίλαθλου συνα- 
γωνιστικού πνεύματος, μακριά από φανατισμούς, αντα¬ 
γωνισμούς και κερδοσκοπικούς σκοπούς. 

Β) Το Νομικό Πρόσωπο διοικείται από εττταμελές Συμ¬ 
βούλιο και θα αποτελείται από: 

α) Το Δήμαρχο ή τον Ανπδήμαρχο ως Πρόεδρο, με τους 
αναπληρωτές τους. 

β) Τρεις Δημοτικούς Συμβούλους που ορίζονται με α¬ 
πόφαση του Δημοτικού Συμβουλίου, με τους αναπληρω¬ 
τές του. 

γ) Έναν αιρετό εκπρόσωπο των εργαζομένων του ίδιου 
του Οργανισμού, με τον αναπληρωτή του. 

δ) Δύο δημότες που ορίζονται από το Δημοτικό Συμ¬ 
βούλιο, ύστερα από πρόταση του Δημάρχου και θα έχουν 
άμεση σχέση με τον αθλητισμό με δύο ανά πληρωματι- 
κούς. 

Το Διοικητικό Συμβούλιο εκλέγει από τα μέλη του τον α¬ 
ντιπρόεδρο και τον γραμματέα του. 

Π Η θητεία του Διοικηπκού Συμβουλίου του Νομικού Προ¬ 
σώπου ακολουθεί τη θητεία του Δημοτικού Συμβουλίου. 

Δ) Πόροι του Νομικού Προσώπου είναι: 
α) Η ετήσια επιχορήγηση του Δήμου 700.000 δρχ. 
β) Η επιχορήγηση και κάθε άλλη παροχή του Κράτους, 
γ) Οι κάθε είδους εισφορές, δωρεές, κληρονομιές και 
κληροδοσίες. 

δ) Οι εισπράξεις από αντίτιμο των πραγμάτων και υπη¬ 
ρεσιών που θα παρέχει, 
ε) Οι πρόσοδοι από τη δική του περιουσία, 
στ) Κάθε άλλη νόμιμη πρόσοδος. 

Ε) Το Νομικό Πρόσωπο θα εκπροσωπείται στα δικαστή¬ 
ρια και σε κάθε άλλη αρχή από τον Πρόεδρο του και όταν 
αυτός απουσιάζει ή κωλύεται από τον Αντιπρόεδρο. 

Ακροτελεύτιο Άρθρο 

Από τις διατάξεις αυτής της απόφασης προκαλείται δα¬ 
πάνη σε βάρος το προϋπολογισμού του Δήμου, οικονομι¬ 
κού έτους 1 999 και των επομένων ετών 700.000 δρχ. και η 
οποία βαρύνει τον ΚΑ 2/211,9δ αυτού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Λαμία, 16 Δεκεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 
ΠΑΝΑΓΙΩΤΗΣ ΜΠΟΝΑΚΗΣ 
-♦- 

Α ριθ. 4650 (14) 

Μεταβίβαση κυριότητας κοινοχρήστου τεμαχίου στο Δή¬ 
μο Στρυμονικού Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Ν. 3200/55 «πε- 

ρί διοικητικής αποκεντρώσεως» όπως συμπληρώθηκαν 
με τις διατάξεις των άρθρων 1 και 4 του Ν.Δ. 532/70 «περί 
συμπληρώσεως των διατάξεων «περί διοικητικής αποκε¬ 
ντρώσεως». 

2. Το Β.Δ. 709/70 «περί καθορισμού των διατηρουμένων 
υπέρ του Υπουργού και των Περιφερειακών αρχών δια- 
νομαρχιακού επιπέδου αρμοδιοτήτων επί θεμάτων του Υ¬ 
πουργείου Γεωργίας», όπως αυτό τροποποιήθηκε με το 
Π.Δ. 94/93. 

3. Το Β.Δ. 347/71 «περίτων παρά ταις Περιφερειακές Υ- 
πηρεσίαις του Υπουργείου Εθνικής Οικονομίας επί θεμά¬ 
των Γεωργίας Συμβουλίων». 

4. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, τροποποίηση διατάξεων για την Πρωτο¬ 
βάθμια Αυτοδιοίκηση και την Περιφέρεια και άλλες δια¬ 
τάξεις» (ΦΕΚ Α/90/94) όπως τροποποιήθηκαν και συ¬ 
μπληρώθηκαν στη συνέχεια. 

5. Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β/367/4.5.1995). 

6. Τις διατάξεις του άρθρου 10 παρ. 8 του Ν. 2503/97 
(ΦΕΚ Α/107/97) περί μεταβίβασης αρμοδιοτήτων επί πρά¬ 
ξεων προβλεπομένων από την εν γένει Αγροτική Νομοθε¬ 
σία στα όργανα της Νομαρχιακής Αυτοδιοίκησης. 

7. Την υπ’ αριθ. 3398/22.7.97 απόφασή μας με την οποία 
παρέχεται στον προϊστάμενο του τμήματος Εποικισμού - 
Αναδασμού, η εξουσία υπογραφής σε ορισμένα από τα α¬ 
ντικείμενά μας. 

8. Τις διατάξεις του άρθρου 164 του Αγροτικού Κώδικα. 

9. Τα κτηματολογικά στοιχεία της οριστικής συμπληρω¬ 
ματικής διανομής έτους 1984, του αγροκτήματος Στρυ- 
μονικού εντός της περιοχής αναδασμού στα οποία το υπ’ 
αριθ. 877 τεμάχιο, εκτάσεως4.061 τ.μ. φέρεται ως χέρσο 
κοινόχρηστο - σφαγείο. 

10. Το υπ’ αριθ. 5037/29.11.99 έγγραφο του Δήμου 
Στρυμονικού, με το οποίο ζητάει τη μεταβίβαση κατά κυ¬ 
ριότητα στο Δήμο του ανωτέρω υπ’ αριθ. 877 τεμαχίου, 
για την κατασκευή νέου σφαγείου, αποφασίζουμε: 

Βάσει του άρθρου 164 του Αγροτικού Κώδικα, μεταβι¬ 
βάζουμε κατά πλήρη νομή, χρήση και κυριότητα στο Δή¬ 


μο Στρυνομικού, το υπ’ αριθ. 877 χέρσο κοινόχρηστο τε¬ 
μάχιο, εκτάσεως 4.061 τ.μ. της οριστικής συμπληρωματι¬ 
κής διανομής, έτους 1984, του αγροκτήματος Στρυμονι- 
κού, εντός της περιοχής του αναδασμού, χωρίς την υπο¬ 
χρέωση καταβολής τιμήματος ή άλλης αποζημιώσεως. 

Η απόφαση αυτή επέχει θέση οριστικού τίτλου κυριότη¬ 
τας και μεταγράφεται ατελώς, στα οικεία βιβλία μεταγρα¬ 
φών με τη φροντίδα του Δημάρχου μετά τη δημοσίευση 
της στην Εφημερίδα της Κυβερνήσεως. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 7 Δεκεμβρίου 1999 

Με εντολή Νομάρχη 
Ο Προϊστάμενος Εποικ. Αναδασμού 
ΔΗΜΗΤΡΙΟΣ ΜΠΙΡΤΖΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην 07/ΔΤΑ/2984/6.5.99 απόφαση που δημοσιεύθηκε 
στο ΦΕΚ 985/27.5.99/τεύχος Β' και αφορά σύσταση ίδιου 
Νομικού Προσώπου με το όνομα «Σχολική Επιτροπή Γυ- 
μνασίου - Λυκείου Κυθήρων» γίνονται οι εξής διορθώσεις: 

1) Δ. δ) «Τον εκπρόσωπο του συλλόγου γονέων & κηδε¬ 
μόνων Κυθήρων», στο ορθό: 

Δ. δ) «Τον εκπρόσωπο του συλλόγου γονέων & κηδεμό¬ 
νων Λυκείου Κυθήρων» και 

2) Προστίθεται παράγραφος η' ως εξής: η) Τον εκπρό¬ 
σωπο του συλλόγου γονέων & κηδεμόνων του Γυμνασίου 
Κυθήρων. 

Στην 07/ΔΤΑ/2977/6.5.99 απόφαση που δημοσιεύθηκε 
στο ΦΕΚ 985/27.5.99/τεύχος Β' και αφορά σύταση ίδιου 
Νομικού Προσώπου με το όνομα «Σχολική Επιτροπή Δη¬ 
μοτικού Σχολείου Ποταμού Κυθήρων, γίνεται διαγραφή 
του σκέλους, ζ) Τον εκπρόσωπο των μαθητών Γ υμνασίου» 
της παραγρ. Δ'. 

(Από την Περιφέρεια Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


